open-index/open-wikipedia-markdown huggingface dataset:
Iveco Stralis

**Iveco Stralis** je ťažký nákladný automobil, ktorý od roku 2002 vyrába talianska automobilka Iveco. Model Stralis nahradil modely EuroStar a EuroTech. Je bežne používaný na prepravu, ťažkú distribučnú dopravu a dopravu stavebných materiálov na dlhé vzdialenosti s hmotnosťami od 19 do 44 ton.

V roku 2007 boli na Stralise vykonané menšie zmeny v dizajne kabíny a prednej časti. Všetky modely Stralis sú vybavené prevodovkou EuroTronic, ktorá umožňuje automatický alebo poloautomatický režim radenia. V roku 2002 bol model Stralis prvým ťažkým nákladným automobilom, ktorý mal v štandardnej výbave automatickú prevodovku.

V roku 2012 bola uvedená nová verzia s názvom Stralis Hi-Way, ktorá spĺňa emisnú normu Euro 6. V roku 2016 debutovala nové verzia s názvom Stralis XP a v roku 2019 nahradil Stralis úplne nový model Iveco S-Way.

## Motory
Všetky motory sú radové šesťvalcové so štyrmi ventilmi na valec.

* Cursor 8, 7,8 l výkony: 199-265 KW (270-360 koní)
* Cursor 10, 10,3 l výkony: 309-331 KW (420-450 koní)
* Cursor 13, 12,9 l výkon: 368-412 KW (500-560 koní)

Všetky motory sú vybavené výkonnou dekompresnou výfukovou brzdou, známou ako Iveco Turbobrake.

## Galéria

File:Iveco Stralis AS440S54 TXP 6x2+Goldhofer STZ-T.jpg|Ťahač návesov Iveco Stralis 540 TXP s pohonom 6x2
File:1-iveco-seralis.JPG|Iveco Stralis 380 s pohonom 6x4
File:Waste collection.jpg|Iveco Stralis 270 s poslednou riadenou nápravou ako vozidlo na zber a zvoz odpadu v Českých Budějoviciach
File:Iveco Hi-Way - JPO Iveco Bus Annonay.JPG|Iveco Stralis Hi-Way (2013)


## Referencie

## Externé odkazy
*stralis.iveco.com 

## Zdroj

Kategória:Automobily Iveco
Kategória:Nákladné automobily
Encyklopédia ľudovej kultúry Slovenska

**Encyklopédia ľudovej kultúry Slovenska** je slovenská dvojdielna odborová encyklopédia,  ktorá (podľa vlastnej charakteristiky, 1. diel, s. 5.) sprístupňuje „najdôležitejšie poznatky slovenskej etnografie a folkloristiky i príbuzných spoločenskovedných disciplín o ľudovej kultúre Slovenska“. Vyšla v roku 1995 vo vydavateľstve Veda. Vedúci redakčného kolektívu boli Ján Botík a Peter Slavkovský.
Prvý zväzok obsahuje heslá A-O, druhý P-Ž.

## Vznik
*Encyklopédia ľudovej kultúry Slovenska* začala vznikať v sedemdesiatych rokoch 20. storočia vo vtedajšom Národopisnоm ústavе SAV (od roku 1994 Ústav etnológie SAV). Autorom koncepcie bol Adam Pranda, neskôr vznikla samostatná pracovná skupina, ktorú viedol J. Botík a po jeho odchode na iné pracovisko P. Slavkovský, pod ktorého vedením bol projekt úspešne ukončený. Na tvorbe sa celkom podielalo 142 autorov. Na konci každého dielu je zoznam autorov a nimi vytvorených hesiel.

Heslá sú rozdelené do piatich tématických oblastí (1. diel, s. 6.):
* teória a dejiny národopisnej vedy
** teória a metodológia
** dejiny etnografie a folkloristiky
** etnická história a štruktúra Slovenska
** aplikované odvetvia národopisu a príbuzné vedné disciplíny
* materiálová kultúra
** pestovanie plodín
** lúčne a pasienkové hospodárstvo, chov zvierat
** zberné a koristné hospodárstvo
** získavanie surovín a ich domácke, remeselné a manufaktúrne spracovanie
**transport
** obchod
** strava
** odev
** sídla, staviteľstvo
** bývanie
* spoločenská kultúra
** rodina
** príbuzenstvo
** obyčajové právo
** morálka, etika
** obec
** robotnícka kultúra
* obradová kultúra
** predstavy o svete, ľudová viera
** náboženstvo
** kalendárne a pracovné obyčaje
** rodinné obrady
** etnomedicína
** metrológia
* umelecká kultúra
** všeobecná teória
** obradový folklór
** slovesný folklór
** hudobný folklór
** tanečný folklór
** výtvarné umenie

Na konci 2. dielu je umiestnený rozsiahly register, ktorý umožňuje nájsť pojmy, ktoré nie sú spracované v samostatných heslách, ale v rámci iných.

## Z recenzií
Pripomienky v recenzii uverejnenej v časopise *[[Slavica Slovaca]]* sa týkali skôr formálneho spracovania.

V inej recenzii autor uviedol: „Encyklopédia ľudovej kultúry Slovenska je dielo, ktoré ako podobné slovníkové a encyklopedické diela, je trvalý zdroj informácií ako pre vedecké bádanie, tak aj pre kultúrne spoločenské využite. Jej význam pre rozvoj slovenského národopisu je v tom, že podáva komplexný obraz o súčasnom stave poznania slovenskej ľudovej kultúry, z ktorého možno vyvodzovať rozhodnutia o ďalších bádateľských zámeroch od teoretického výskumu po výskumne-dokumentačnú činnosť v teréne.“

## Referencie


## Bibliografický odkaz
* 
* 

Kategória:Slovenské encyklopédie
Kategória:Knihy z 1995
Kategória:Publikácie Slovenskej akadémie vied
Kategória:Ľudová kultúra na Slovensku
Kleosthenes z Epidamnu

**Kleosthenes** alebo **Kleosthenés** (*Kleosthenes* /iný prepis *Kleosthenés*) bol olympijský víťaz v tethrippe v roku 516 pred Kr.

Kleosthenes z Epidamnu zvíťazil na 66. olympijských hrách v tethrippe (v pretekoch so štvorzáprahom koní), ktorý v Olympii zaviedli na 25. hrách v roku 680 pred Kr. Prvým víťazom tejto disciplíny bol Pagóndas z Téb. 
 
Staroveký autor Pausanias uvádza, že v olympijskej *Altide* videl sochu Kleosthena, dielo majstra Agelada, ktorá bola súčasťou súsošia znázorňujúceho i jeho vozataja a koní s vozom. Kleosthenove kone mali do podstavca vysekané nápisy svojich mien: „*Foinix (Ryšiak), Korax (Havran), Knakias (Plavý) a Samos (Vynikajúci).*“ Na voze boli vysekané tieto verše: „*Kleosthenes z Epidamnu ma venoval, Pontov, Diove preteky s koňmi mu krásne víťazstvo dali.*“ Na tomto posvätnom mieste Olympie, stála v bezprostrednej blízkosti sochy Kleosthena aj socha Dia, ktorú Gréci venovali svojmu najvyššiemu bohu po víťaznej bitke pri Platajách.     
 
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v tethrippe
Karel Čáslavský

**Karel Čáslavský** (* 28. január 1937, Lipnice nad Sázavou† 2. január 2013, Praha) bol český filmový archivár, historik, publicista a moderátor, pracovník Národného filmového archívu, špecializovaný na oblasť spravodajského filmu do roku 1945.

## Život
Po štúdiách na strednej filmovej škole v Čimeliciach pôsobil od roku 1956 vo Filmovom štúdiu Barrandov vo funkcii asistenta produkcie, neskôr ako asistent réžie. V roku 1963 došlo k podstatnej zmene jeho kariéry, kedy nastúpil do archívu Československého filmového ústavu.

Išlo o špecialistu na nemý film a americkú filmovú grotesku, ktorý bol tiež nadšeným a vytrvalým propagátorom a obdivovateľom českého filmu, čo po mnoho rokov preukazoval vo svojej práci pre Československú televíziu, neskôr pre Českú televíziu. Počas vyhlasovania výsledkov ankety TýTý 2009 bol uvedený do Dvorany slávy tejto súťaže.

Po celý svoj život bol vyznávačom klasických mravných hodnôt. Bol obdivovateľom obdobia prvej republiky - doby Karla Čapka a prezidenta Tomáša Garrigua Masaryka. Od Predsedníctva Masarykovho demokratického hnutia obdržal v roku 2002 Čestnú medailu T.G. Masaryka.

Manželka Květoslava zomrela v roku 2006, bol otcom dvoch detí - syna Petra a dcéry Heleny. Karel Čáslavský zomrel 2. januára 2013 v Prahe vo veku nedožitých 76 rokov.

## Filmová tvorba
* 1964 *[[Kdyby tisíc klarinetů]]* (asistent réžie) 
* 1999 *[[Všichni moji blízcí]]* – odborný poradca
* 2006 *[[Obsluhoval jsem anglického krále]]* – odborný poradca

### Dokumentárne filmy
* 2007 *Sesazený král*
* 2001 *[[Vltava v obrazech]]*

### Televízne relácie
* 2007 *To byl?*
* 1995 *GENUS* 
* 1992–2012 *[[Hledání ztraceného času]]* - dokumentárny seriál, orientovaný predovšetkým na obdobie rokov 1918 až 1945, celkovo pripravil cez 500 dielov
* 1985 *[[Videostop]]* - televízna súťažná relácia, autor cca 1/3 scenárov, uvádzal ho spoločne s Janom Rosákom
* *Komik a jeho svět* - relácia, v ktorej boli uvádzané scénky zo starých nemých grotesiek, uvádzal herec Milan Neděla, Karel Čáslavský pripravil celkom 228 dielov

## Knižná tvorba
* *Hvězdy českého filmu 1* - spoločne s Václavom Merhautom a Ondrejom Záhradníčkom
* *Hvězdy českého filmu 2* - spoločne s Václavom Merhautom a Tomášom Řízkom
* *Filmový Vlasta Burian*
* *Tváře před kamerou*
* *Vlasta Burian – Král komiků* - monografia

## Referencie


## Externé odkazy
*  
* 
* 
* Stránky Národného filmového archívu 

## Zdroj
* 

Kategória:Českí historici
Kategória:Českí publicisti
Kategória:Českí moderátori
Kategória:Nositelia Medaily Za zásluhy (Česko)
Kategória:Českí archivári
Michal Benčík

JUDr. **Michal Benčík**, CSc. (* 11. september 1932† 15. február 2015) bol slovenský a česko-slovenský právnik a politik, za normalizácie funkcionár KSČ, po nežnej revolúcii poslanec Snemovne ľudu Federálneho zhromaždenia za Komunistickú stranu Slovenska, neskôr za Stranu demokratickej ľavice. V 90. rokoch poslanec Národnej rady SR.

## Biografia
31. augusta 1968 bol kooptovaný za člena Ústredného výboru Komunistickej strany Československa. V rokoch 1969-1970 sa uvádza ako účastník zasadnutí Ústredného výboru Komunistickej strany Slovenska. V rokoch 1970-1972 pôsobil na poste generálneho prokurátora Slovenskej socialistickej republiky, od roku 1972 ako riaditeľ Právnického ústavu ministerstva spravodlivosti SSR.

Jeho politická kariéra trvala aj po nežnej revolúcii. Vo voľbách roku 1990 zasadol do Snemovne ľudu (volebný obvod Západoslovenský kraj) za KSS, ktorá v tom čase bola ešte slovenskou územnou organizáciou celoštátnej Komunistickej strany Československa (KSČS). Postupne sa ale osamostatňovala a na rozdiel od sesterskej strany v Česku (KSČM) sa transformovala do postkomunistickej Strany demokratickej ľavice, do ktorej klubu prešiel. Bol členom Komisie pre prípravu ústavy ČSFR. Mandát za SDĽ obhájil vo voľbách roku 1992. Vo Federálnom zhromaždení zotrval do zániku Československa v decembri 1992.

V roku 1994 pôsobil ako vedecký pracovník Právnického inštitútu slovenského ministerstva spravodlivosti.

V parlamentných voľbách na Slovensku roku 1994 bol zvolený za poslanca Národnej rady Slovenskej republiky za koalíciu Spoločná voľba, ktorej súčasťou sa Strana demokratickej ľavice stala. K roku 1998 bol predsedom poslaneckého klubu SDĽ.

## Referencie

## Externé odkazy
* Michal Benčík v parlamente

## Zdroj

Kategória:Slovenskí právnici
Kategória:Politici KSČ
Kategória:Členovia KSČ/KSS
Kategória:Poslanci česko-slovenského Federálneho zhromaždenia
Kategória:Poslanci NR SR (1994 – 1998)
Kategória:Česko-slovenskí politici
Kategória:Členovia Ústredného výboru Komunistickej strany Česko-Slovenska
André Brink

**André Philippus Brink** (* 29. máj 1935, Vrede, Južná Afrika† 6. február 2015) bol juhoafrický spisovateľ píšuci v angličtine a afrikánčine, profesor angličtiny na univerzite v Kapskom meste.

Hlavnou témou jeho diel je apartheid. Bol niekoľkokrát nominovaný na Man Booker Prize. V slovenčine vyšli jeho diela: *An Instant in the Wind* (Chvíľa vo vetre, Smena 1985), *A Dry White Season* (Biele obdobie sucha, Odeon, 1985).

## Iné projekty

## Zdroj
* 

Kategória:Juhoafrickí spisovatelia
Kategória:Spisovatelia píšuci po afrikánsky
Kategória:Spisovatelia píšuci po anglicky
Kategória:Juhoafrickí univerzitní profesori
Kategória:Juhoafrické osobnosti afrikánskeho pôvodu
Žiloj komplex Alyje Parusa

náhľad|Žiloj kompleks Alyje Parusa
**Žiloj komplex Alyje Parusa** (skrátene **Alyje Parusa**, , ) je obytný komplex budov nachádzajúci sa v ruskom meste Moskva na adrese ul. Aviacionnaja 77 – 79. Komplex sa skladá zo 6 budov rôznej výšky.

Výstavba komplexu prebiehala v rokoch 2000 – 2015 a architektom komplexu je spoločnosť TROMOS. Najvyššia z budov, *Korpus IV* je s výškou po strechu  15. najvyššou budovou mesta. Celková výška budovy je .

## Budovy v komplexe

## Referencie

## Externé odkazy
* Scarlet Sails Block IV v databáze *SkyscraperPage.com*
* Aliye Parusa Complex v databáze *CTBUH*

Kategória:Mrakodrapy v Moskve
Kategória:Architektúra z 2015
DHK Baník Most

**DHK Baník Most** je český hádzanársky klub žien, ktorý sídli v Moste. Vznikol v roku 1997, keď sa ženská zložka športového klubu *TJ Baník Most* osamostatnila. Je 5-násobným majstrom republiky v hádzanej, niekoľkonásobným víťazom Českého pohára a 2-násobným víťazom WHIL, ktorej je súčasťou od sezóny 2010/11. Okrem hlavného seniorského tímu funguje aj B tím, ktorý pôsobí v 1. českej lige, a niekoľko tímov v mládežníckych a žiackych kategóriách. V sezóne 2013/14 zvíťazilo družstvo vo Vyzývacom pohári EHF. Jeho prezývka je *Černí Andělé*.

## História
Oddiel hádzanej bol v Telovýchovnej jednote Baník Most založený v roku 1953, vtedy iba v mužskej kategórii. V 70-tych rokoch sa oddiel rozšíril aj o ženskú zložku. Najprv od žiakyň, ktoré prešli postupne k dorastu. Až neskôr sa do súťaže prihlásilo aj družstvo žien. V roku 1983 si vybojovalo postup z krajskej súťaže do II. česko-slovenskej ligy. Do najvyššej súťaže sa dostalo až po rozpade Česka-Slovenska v roku 1993, kedy obe seniorské zložky oddielu obsadili uvoľnené miesta. Po vypadnutí z najvyššej českej súťaže sa družstvá kvôli absencii sponzorov rozpadli a mužská zložka sa odlúčila od ženskej.

Ženský oddiel sa v roku 1997 sformoval do občianskeho združenia a do názvu si dal skratku "DHK" (dámsky házenkářsky klub). Začalo sa opäť od mládežníckych kategórií. Po roku 2000 vzniklo aj ženské družstvo, ktoré bolo prihlásené do najnižšej súťažekrajských majstrovstiev. Po dvoch rokoch sa družstvo dostalo cez krajské majstrovstvá a 2. ligu do 1. českej ligy. Po niekoľkých rokoch strávených v 1. lige sa klub rozhodol budovať družstvo koncepčne a v sezóne 2009/10 vyhlásil pokus o postup do WHIL. V tej istej sezóne sa mu cieľ aj podaril, keď vyhral 1. ligu a cez baráž s TJ Jindřichův Hradec postúpil do WHIL. Neskôr sa ukázala baráž zbytočná, pretože sa vedenie WHIL rozhodlo zvýšiť počet českých družstiev o ďalšie 2. Po dvoch sezónach na nižších priečkach vyhralo družstvo v sezóne 2012/13 interligu a neskôr v národnom play-off aj prvý český majstrovský titul.

## Úspechy
Najvyššia česká súťaž:
* 6 x 17px2012/13, 2013/14, 2014/15, 2015/16, 2016/17, 2017/18

Interliga:
* 2 x 17px2012/13, 2017/18
* 2 x 17px2014/15, 2016/17
* 2 x 17px2013/14, 2015/16

Český pohár:
* 5 x 17px 2013/14, 2014/15, 2015/16, 2016/17, 2017/18

## Európske súťaže
;Pohár EHF
* 2013/14: osemfinále
* 2014/15: 3. kolo
* 2015/16: 3. kolo
* 2016/17: 2.kolo
* 2017/18: skupinová fáza

;Vyzývací pohár EHF:
* 2011/12: štvrťfinále
* 2012/13: 17px **víťaz**

## Referencie

## Pozri aj
* HK Baník Most (mužská hádzaná)

## Externé odkazy
* Oficiálna stránka klubu 

## Zdroje
* Profil klubu na stránke Európskej hádzanárskej federácie 
* Profil klubu na stránke the-sports.org 
* ''Představujeme týmy WHIL: DHK Baník Most'' na chf.cz  (17.9.2014) 

Kategória:České hádzanárske kluby
Kategória:Šport v Moste
Kategória:Organizácie založené v 1997
Inzula (budova)

[thumb|Zvyšky inzuly v [Ríme v blízkosti Kapitolu a Aracoeli]]

**Inzula** (množné číslo *inzuly*) predstavujú v architektúre starovekého Ríma veľké nájomné domy pre nižšie a stredné triedy obyvateľstva (plebej). V prízemí sa nachádzali taverny, dielne a obchody. Ich obyvatelia žili v jednotlivých poschodiach.

Urbanizácia väčších rímskych miest spôsobila veľký dopyt po bývaní v blízkosti centra mesta. Samostatné domy boli pre väčšinu Rimanov luxusom, ktorý si mohli dovoliť len tí bohatí. Z tohto dôvodu sa začalo so stavbou nájomných bytových domov. Takéto domy boli väčšinou stavané s minimálnymi nákladmi a mnohokrát zo špekulatívnych dôvodov. Ich konštrukcia bývala nevalného charakteru, boli náchylné k požiarom a zrúteniam. Kvôli týmto nebezpečenstvám bývali byty v najvyšších poschodiach najlacnejšie a zároveň aj najmenej žiadané.

Inzuly mohli mať až 6 alebo 7 poschodí. Niektoré mali dokonca aj 8 a 9 poschodí, ale také boli postavené ešte predtým, než boli vydané obmedzenia veľkosti stavaných domov. V inzule mohlo žiť až 40 ľudí na iba . V každej sa väčšinou nachádzalo 6 až 7 bytov.

Kvôli nebezpečenstvu ohňa a zrútenia bola výška inzuly obmedzená cisárom Augustom na 70 rímskych stôp () a následne, po veľkom požiari Ríma, cisárom Nerom na 60 rímskych stôp (). V čase najväčšieho rozvoja Ríma sa tu nachádzalo až 50 000 inzul v porovnaní s 2000 súkromnými domami (tzv. domus).

Rovnako ako domy majetných Rimanov, boli aj inzuly vybavené vodovodmi a kanalizáciou, ako je popisované v Strabónovom diele.

Názov "insulae" bol odvodený od latinského výrazu pre ostrovy. Tieto budovy totiž z vtáčej perspektívy vyzerali ako ostrovy ohraničené zo všetkých strán okolitými ulicami.

Rimania boli prvou civilizáciou, ktorá začala stavať bytové domy.

## Referencie

## Zdroj

Kategória:Architektúra v starovekom Ríme
Zoznam vrcholov v Javorí

**Zoznam vrcholov v [[Javorie (pohorie)|Javorí]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.

## Zoznam vrcholov
náhľad|Pustý hrad

## Referencie


## Pozri aj
* Zoznam vrcholov v Krupinskej planine
* Zoznam vrcholov v Ostrôžkach
* Zoznam vrcholov v Kremnických vrchoch

## Zdroj
*


Javorie

Javorie
Vanessa Paradisová

**Vanessa Paradisová** (neprechýlene Vanessa Paradis; * 22. december 1972 Saint-Maur-des-Fossés, Francúzsko) je francúzska speváčka, herečka a modelka. 

Známou sa stala svojou piesňou „Joe le taxi“ (slovensky „Taxikár Joe“) už v roku 1987, v čase, keď mala len 14 rokov. Jej mladšia sestra Alysson je tiež herečkou.

V rokoch 1998-2012 žila s partnerom Johnnym Deppom, s ktorým má dve deti - dcéru Lily-Rose Melody Deppovú (* 27. máj 1999) a syna Johna Christophera Deppa III. (* 9. apríl 2002). Dňa 20. júna 2012 pár oficiálne potvrdil svoj rozchod.

## Filmografia
* 1989: *Noce blanche*
* 1995: *Élisa*
* 1997: *Láska čarodejnice* (Un amour de sorcière)
* 1998: *Le plaisir (et ses petits tracas)*
* 1998: *Une chance sur deux*
* 1999: *Dievča na moste* (La fille sur le pont)
* 2004: *Môj anjel* (Mon ange)
* 2006: *Le soldat Rose*
* 2007: *La clef*
* 2010: *(K)Lamač sŕdc* (L'arnacoeur)
* 2011: *Café de Flore*
* 2011: *Dubaï flamingo* 
* 2012: *Cornouaille*
* 2012: *Je me suis fait tout petit* 
* 2013: *Fading Gigolo*
* 2014: *Rio, Eu te amo*
* 2014: *Sex v Paríži* (Sous les jupes des filles)

## Diskografia
* *M et J* (1988)
* *Variations sur le même t'aime* (1990)
* *Vanessa Paradis* (1992)
* *Bliss* (2000)
* *Divinidylle* (2007)
* *Divinidylle Tour* (2008)
* *Best of* (2009)
* *Une nuit à Versailles* (2010)
* *Love songs* (2013)

## Referencie


## Iné projekty

## Externé odkazy
* 
* 
* Oficiálna stránka 

## Zdroj

Kategória:Francúzske popové speváčky
Kategória:Francúzske rockové speváčky
Kategória:Francúzske filmové herečky
Kategória:Francúzske modelky
Kategória:Nositelia Ordre des Arts et des Lettres
Kategória:Držiteľky Ceny Romy Schneider
Zoznam vrcholov vo Vysokých Tatrách

náhľad|Gerlachovský štít, najvyšší vrch Tatier
náhľad|Lomnický štít, druhý najvyšší vrch Tatier
náhľad|vpravo|Koruna Vysokej
náhľad|Rysy, najvyšší vrch Poľska
náhľad|Kriváň
**Zoznam vrcholov vo [[Vysoké Tatry (pohorie)|Vysokých Tatrách]]** zahŕňa pomenované vrcholy s nadmorskou výškou nad  Hoci sú Vysoké Tatry „len“ geomorfologickou časťou Východných Tatier a tie podcelkom pohoria Tatry, sú vďaka svojej jedinečnosti zaradené do zoznamu medzi ostatné slovenské horstvá.

V plošne neveľkých Vysokých Tatrách bolo popísaných približne 1000 štítov, veží a vežičiek. Pre zostavenie zoznamu je nutné zvoliť dodatočné kritéria pre zaradenie vrcholov, tak ako v podobných zoznamoch najvyšších vrchov. Autori zoznamov tatranských vrcholov na webe *Peaklist.org* použili ako kritérium prominenciu nad 100 metrov a výšku nad 2000&nbsp;m&nbsp;n.&nbsp;m. Tieto kritériá spĺňa 29 vysokotatranských štítov, z ktorých sa 25 nachádza v slovenskej časti pohoria, 2 na hraničnom hrebeni a 2 v poľskej časti Tatier. Všetky vrcholy presahujú 

## Zoznam vrcholov

## Pozri aj
* Zoznam štítov Vysokých Tatier
* Zoznam vrcholov v Belianskych Tatrách
* Zoznam vrcholov v Západných Tatrách
* Zoznam dvojtisícoviek na Slovensku

## Referencie

* 


Vysoké Tatry

Vysoké Tatry
Kategória:Vrchy v Tatrách
Hybridná vojna

**Hybridná vojna** je vo vojenskej stratégii zmes konvenčnej vojny, nekonvenčnej vojny a kybernetickej vojny. Hybridné hrozby môžu predstavovať kombináciu pravidelných, nepravidelných, teroristických a kriminálnych skupín, ktoré sú decentralizované ale vzájomne združené a smerujúce k jednotnému vojenskému cieľu, čím získavajú možnosti, ktorých boli v minulosti schopné len celé krajiny. Hybridné vojenské operácie môžu byť vykonávané ozbrojenými silami štátnych útvarov ale aj neštátnymi silami. Rôznorodé operácie môžu vykonávať rôzne vojenské jednotky alebo zvlášť pripravení príslušníci jednej jednotky, avšak sú všeobecne operačne a takticky koordinované na bojisku tak, aby pôsobili synergicky vo fyzickom aj psychologickom rozmere konfliktu vďaka subverzii (podvratná činnosť).

Pre hybridné vojenské konflikty, je charakteristické zotretie rozdielu medzi mierom a vojnou. Ozbrojený konflikt tohto typu sa môže začať bez oficiálneho vyhlásenia vojny a neprebieha podľa typických zvyklostí, aké sú známe z dejín. Môže rýchlo destabilizovať aj prosperujúci štát a jeho obyvateľstvo uvrhnúť na pokraj humanitárnej krízy alebo občianskej vojny. Z hľadiska počtu obetí a škôd, môže byť takáto nevyhlásená vojna rovnako ničivá ako klasický ozbrojený konflikt.

Pod týmto termínom boli v minulosti chápané aj útoky s pomocou nukleárnych, chemických a biologických zbraní, improvizovaných výbušných zariadení a informačnej vojny.

Stratégia hybridnej vojny predstavuje veľmi silný a komplexný spôsob vedenia ozbrojeného konfliktu. Kombináciou pohyblivej vojny s diverznými akciami sa agresor snaží vyhnúť svojej jasnej identifikácii a následnej odplate. Bojové operácie majú zvyčajne flexibilný a komplexný priebeh a vyžadujú vysoko adaptabilnú a pružnú reakciu. Ozbrojený boj veľkých vojenských zoskupení ustupuje do pozadia pred operáciami malých jednotiek, ktoré môžu vďaka sofistikovaným informačným systémom viesť boj bez významných operačných prestávok. Využíva sa asymetrická stratégia, ktorá dovoľuje úspešne využívať v boji slabšie miesta napr. aj silnejšieho protivníka. Významným novým trendom je využitie zbraní, ktoré môžu pôsobiť v hlbokom tyle nepriateľa a robotických zbraní, napr. bezpilotných lietadiel. Psychologická, informačná alebo ekonomická vojna vedená paralelne môže mať obrovský efekt a často môže presiahnuť akékoľvek výsledky ozbrojených operácií. Nezriedka môžu byť ozbrojené sily zasadené do konfliktu kamuflované pod mandátom mierových síl, ktoré majú v oblasti upokojiť situáciu, pričom môžu v skutočnosti predstavovať okupačné sily.

Väčšinou sa za príklad hybridného konfliktu považujú boje medzi palestínskym hnutím Hamas a Izraelskou armádou, alebo počiatočná fáza rusko-ukrajinskej vojny (v rokoch 2014 - 2022).

## Referencie

## Pozri aj

* Subverzia

Kategória:Druhy vojny
Kategória:Šírenie neprávd
Kategória:Dezinformácia
HK Nitra (hádzaná)

**HK Nitra** bol slovenský hádzanársky klub žien, ktorý sídlil v Nitre. Vznikol v roku 1955 pod názvom *TJ Plastika Nitra*. Bol 2-násobný majster Slovenska, 2-násobný víťaz Slovenského pohára a niekoľkonásobný medailista z najvyššej slovenskej súťaže. Niekoľkokrát účinkoval v európskych súťažiach, v ktorých sa ešte v 70. rokoch dvakrát dostal do štvrťfinále Európskeho pohára majstrov. Po úspešnom pôsobení v 90. rokoch v slovenskej extralige družstvo žien postúpilo aj do prvého ročníka česko-slovenskej interligy, v ktorej však skončilo posledné, rovnako ako aj v prelínacej časti a zostúpilo do 1. ligy. Do WHIL sa vrátilo až v sezóne 2007/08. Opätovne skončilo posledné a zostúpilo do 1. ligy, v ktorej zotrvalo až do sezóny 2010/11. V roku 2011 kvôli problémom s halou už prihlášku do ligy neposlalo a v roku 2012 ukončil klub svoju činnosť. 

## Predchádzajúce názvy
* TJ Plastika Nitra
* HK Plastika Nitra

## Úspechy
Najvyššia česko-slovenská súťaž:
* 2 x 17px|zlato1970/71, 1971/72
* 1 x 17px|bronz1969/70

Najvyššia slovenská súťaž:
* 2 x 17px|striebro1994/95, 2000/01
* 3 x 17px|bronz1995/96, 1996/97, 1997/98

Slovenský pohár:
* 2 x 15px1971/72, 1996/97
* 1 x finalista1991/92

## Európske súťaže
;Európsky pohár majstrov

;Pohár víťazov pohárov EHF

;Pohár EHF

## Referencie

## Pozri aj
* HK Nitra (ľadový hokej)
* UDHK ŠG Nitra 

## Zdroje
* Profil klubu na stránke Európskej hádzanárskej federácie 
* Šport v Nitre  
* História a súčasnosť TJ AC Nitra  

Kategória:Slovenské hádzanárske kluby
Kategória:Šport v Nitre
Kategória:Organizácie založené v 1955
Start Me Up

„**Start Me Up**“ je skladba anglickej rockovej skupiny The Rolling Stones, z ich albumu *[[Tattoo You]]* z roku 1981. Bola vydaná ako hlavný singel z albumu a dosiahol 1. miesto v Austrálii, 2. miesto v americkom rebríčku Billboard Hot 100 a 7. miesto v britskom rebríčku UK Singles Chart.

## Referencie

## Zdroj

Kategória:Single z 1981
Kategória:Piesne skupiny The Rolling Stones
Kategória:Hardrockové piesne
Pstruží potok

**Pstruží potok** je prírodná rezervácia ev. č. 1358 neďaleko obce Stará Ves v okrese Bruntál. Oblasť spravuje AOPK ČR Správa CHKO Jeseníky.

## Ochrana
Predmetom ochrany je pramenisko a mokrade s typickou vegetáciou, tokanisko tetrova hoľniaka.

## Referencie


## Pozri aj
* Zoznam chránených území v okrese Bruntál
* Chránená krajinná oblasť Jeseníky

## Externé odkazy
* Vyhláška ONV Bruntál ktorou sa určuje chránený prírodný výtvor strana 1., strana 2., strana 3.
* Vyhláška CHKO Jeseníky 6/2002 o zriadení prírodnej rezervácie strana 1., strana 2.

## Zdroj

Kategória:Chránené územia v okrese Bruntál
Kategória:Mokrade v Česku
Kategória:Chránená krajinná oblasť Jeseníky
Kategória:Povodie Moravice
Kategória:Stará Ves (okres Bruntál)
Kategória:Potoky v Česku
Karl Josef Becker

**Karl Josef [[kardinál]] Becker**  (* 18. apríl 1928, Kolín nad Rýnom† 10. február 2015, Rím) bol nemecký rímskokatolícky kňaz, kardinál, jezuita.

## Životopis
Do jezuitského rádu vstúpil 13. apríla 1948 a na kňaza bol vysvätený 31. júla 1958. Dlhoročný profesor Pápežskej Gregoriánskej univerzity a konzultorom Kongregácie pre náuku viery. Jeho vymenovanie kardinálom diakonom bolo oznámené 6. januára 2012 (titulárny kostol *San Giuliano Martire*), oficiálne sa tak stalo na konzistóriu 18. februára 2012. Vzhľadom na to, že v čase vymenovania mu bolo už viac ako 80 rokov a nemohol sa tak zúčastniť konkláve, jeho Kardinálska hodnosť má predovšetkým čestný význam.

## Dielo
* *Der Gottesbeweis nach Marechal. Zusammengestellt auf Grund der Mélanges Joseph Maréchal*, Pullach 1956
* *Die Rechtfertigungslehre nach Domingo de Soto. Das Denken eines Konzilsteilnehmers vor, in und nach Trient.*, Analecta Gregroriana Rom 1967 
* *Wesen und Vollmachten des Priestertums nach dem Lehramt*, Herder Freiburg 1970
* *Trattati sul battesimo, sulla confermazione, sui sacramenti in genere: schemi e bibliografie*, Pontificia Università Gregoriana, Facoltà di Teologia, 1977
* *Catholic Engagement with World Religions: A Comprehensive Study (Faith Meets Faith)*, Orbis Books 2010, ISBN 978-1-57075-828-7, spoluautori Ilaria Morali, Gavin D'Costa

## Pozri aj
* Zoznam kardinálov menovaných Benediktom XVI.

## Externé odkazy
* Profil v biografickom slovníku kardinálov od Salvadora Mirandu 
* Biografické heslo na catholic-hierarchy.org

## Zdroj

Kategória:Nemeckí kardináli
Kategória:Osobnosti z Kolína nad Rýnom
Kategória:Nemeckí jezuiti
Pantarkes

**Pantarkes** alebo **Pantarkés** (*Pantarkes* /iný prepis *Pantarkés*) môže byť:
* olympijský víťaz v zápasení dorastencov v roku 436 pred Kr., pozri Pantarkes z Élidy 
* olympijský víťaz jazdeckého preteku v roku 228 pred Kr., pozri Pantarkes (Élis)
Kolégium (katolícka vysoká škola)

**Kolégium** (lat. collegium = spoločenstvo) je katolícka vysoká škola zameraná hlavne na prípravu duchovných; kňazský seminár.

## Zdroj
* kolegium. In:
Richard Gere

**Richard Tiffany Gere** (* 31. august 1949, Philadelphia, Pensylvánia, USA) je americký filmový herec.

## Život
Narodil sa vo Philadelphii v anglicko-írskej rodine. Jeho otec, Homer George Gere, vlastnil malú poisťovňu a jeho matka, Doris Anna Tiffany, bola žena v domácnosti. Pochádza z piatich detí, má tri sestry a jedného brata.

V roku 1967 absolvoval strednú školu *North Syrakus*, kde vynikal v gymnastike a hudbe (hral na klavír, gitaru a trúbku), a vstúpil na *Univerzitu Massachusetts Amhest*, kde si vybral ako odbor filozofiu a východné náboženstvá, školu ale po dvoch rokoch opustil.

### Kariéra
Svoju prvú hlavnú úlohu dostal v roku 1973 a potom sa v 70. rokoch objavil v hollywoodskej sexuálne ladenej detektívke *Looking for Goodbar* (1977). Dostal tiež hlavnú úlohu vo filme *Nebeské dni* (*Days of Heaven*) z roku 1978. Jeho herecká kariéra a popularita začali prudko stúpať po roku 1980 najmä vďaka úspešnému filmu *American Gigolo* z roku 1982. Neskôr sa stal mužom, ktorý sa objavoval pravidelne na hlavných stranách amerických módnych časopisov.

Odozva jeho rolí v 80. rokoch kolísala medzi úspechom a neúspechom. Po uvedení filmu *Vnútorné záležitosti* (*Internal Affairs*) v roku 1990 a svetovo presláveného romantického snímke *[[Pretty Woman]]* (1990), kde hral po boku Julie Robertsovej, zostal na výslní a dostal úlohy vo filmoch z 90. rokov. Boli to fílmy ako *Návrat Sommersbyho* (*Sommersby*) v roku 1993, *Prvotný strach* (*Primal Fear*, 1996) a v roku 1999 *[[Nevesta na úteku]]*. Časopis *People* ho v roku 1999 vyhlásil za  "najzvodnejšieho živého muža".

V roku 2002 obdržal Zlatý glóbus za film *[[Chicago (film)|Chicago]]* a hral vo filmoch *Neverná* (*Unfaithful*) a *Proroctvo z temnôt* (*The Mothman Prophecies*), ktoré boli vcelku úspešné.

Bol zvolený za "muža roka" (*Man of the Year*) pre rok 2006.

### Súkromný život
V rokoch 1991 - 1995 bol ženatý s modelkou Cindy Crawford. V roku 2002 sa po sedemročnej známosti oženil s modelkou a herečkou Carey Lowell. Majú spolu syna Homera Jamesa Jigmea, ktorý sa narodil v roku 2000. Ich manželstvo však od septembra 2013 stojí pred rozvodom. Dôvodom je túžba Lowell po spoločenskom živote, ktorého sa Gere naopak stráni.

Richard Gere je známy ako budhista a aktívny zástanca tibetského dalajlámu. Je tiež vytrvalým obhajcom ľudských práv v Tibete. Angažoval sa aj v medzinárodnej kampani pre Tibet. Propaguje tiež boj proti príčinám a nebezpečenstvu AIDS, hlavne v Indii. O tejto záležitosti aktívne rokoval i s prezidentom USA Georgeom W. Bushom a žiadal ho o podporu pri výskume tejto choroby.

## Filmografia (výber)

## Referencie


## Iné projekty

## Externé odkazy
* 
* 
*  

## Zdroj

Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Osobnosti z Philadelphie
Kategória:Účastníci Medzinárodného filmového festivalu Karlovy Vary
Kategória:Filmoví herci USA
Kategória:Televízni herci USA
Kategória:Osobnosti USA anglického pôvodu
Kategória:Osobnosti USA írskeho pôvodu
Franz-Franz

**Franz-Franz** je prírodná rezervácia ev. č. 2086 neďaleko obce Dolní Moravice v okrese Bruntál. Oblasť spravuje AOPK ČR Správa CHKO Jeseníky.

## Ochrana
Predmetom ochrany je pozostatok pralesovitého typu porastu so zvlášť chránenými druhmi fauny; zimovisko podkovára krpatého.

## Referencie


## Pozri aj
* Zoznam chránených území v okrese Bruntál
* Chránená krajinná oblasť Jeseníky

## Externé odkazy
* Vyhláška Správy CHKO Jeseníky č.1/2000 o zriadení prírodnej rezervácie strana 1., strana 2.
* Na stránke turistika.cz

## Zdroj

Kategória:Chránené územia v okrese Bruntál
Kategória:Pralesy v Česku
Kategória:Nízky Jeseník
Kategória:Dolní Moravice
Kategória:Chránená krajinná oblasť Jeseníky
Nová Ves (Dolní Moravice)

**Nová Ves** je dedina, časť obce Dolní Moravice v okrese Bruntál. Nachádza sa asi  na západ od Dolní Moravice.

Nová Ves leží v katastrálnom území **Nová Ves u Rýmařova** o rozlohe .

Nová Ves je pôvodne banícka obec založená v roku 1604. Na jej katastri sa nachádza rozsiahly banský komplex Franz-Franz rozfáraný do hĺbky cca 100 metrov, ktorý je najväčšou historickou baňou na striebronosný galenit v Českom Sliezsku. Hlavná etapa ťažby rudy patrí pred rok 1500. Ložisko bolo a je významnou mineralogickou lokalitou, známou hlavne sekundárnymi minerálmi ako je pyromorfit, anglesit a ceruzit.

## Vývoj počtu obyvateľov
Počet obyvateľov Novej Vsi podľa sčítania alebo iných úradných záznamov:


V Novej Vsi je k februáru 2015 evidovaných 126 adries (dočasné alebo rekreačné objekty). Pri sčítaní ľudu roku 2001 tu bolo napočítaných 43 domov, z toho 6 trvale obývaných.

## Referencie


## Literatúra
* 

## Externé odkazy
* Katastrálna mapa katastra Nová Ves u Rýmařova  na webe ČÚZK

## Zdroj

Kategória:Dediny okresu Bruntál
Kategória:Dolní Moravice
Pantarkes z Élidy

**Pantarkes** alebo **Pantarkés** (*Pantarkes* /iný prepis *Pantarkés*) bol olympijský víťaz v zápasení dorastencov v roku 436 pred Kr.

Pantarkes z Élidy zvíťazil na 86. olympijských hrách v zápasení dorastencov (palé paidón). V Olympii sa táto disciplína zaviedla na 37. hrách v roku 632 pred Kr. a jej prvým víťazom bol Hipposthenes zo Sparty. 
 
Staroveký autor Pausanias uvádza, že socha Pantarka bola v olympijskej *Altide* umiestnená pri soche Tarenťana Ikka, najlepšieho trénera svojich čias. Toto miesto sa nachádzalo blízko juhovýchodného rohu Diovho chrámu, severne od steny Altidy. Pausanias ešte poznamenáva, že Pantarkes bol obľúbencom slávneho sochára Feidia.
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Starovekí športovci z Élidy
Kategória:Víťazi starovekých olympijských hier v zápasení
Pod Jelení studánkou

**Pod Jelení studánkou** je  prírodná rezervácia ev.č.1357, ktorá leží neďaleko obcí  Malá Morávka a Stará Ves v okrese Bruntál

## Ochrana
Predmetom ochrany sú predovšetkým nezvyčajne početné kolónie mravca (*Formica lugubris*) v prirodzenej jarabinovej smrečine pri hornej hranici lesa (1 100 – ) na hrebeni Jelenky pod Jelení studánkou v Hrubom Jeseníku.

Územie pamiatky sa čiastočne, alebo v celom rozsahu prekrýva s EVL Praděd a s vtáčím územím Jeseníky.

## Flóra
Väčšinu plochy rezervácie tvorí horská jarabinová smrečina, v ktorej sa nachádza rad ekotypov smreka, vybraných ako vhodné zdroje osiva. Len menšia časť porastu tvorí buk lesný. Na území rezervácie rastie niekoľko druhov osobitne chránených rastlín – sú to zvonček bradatý, fialka žltá sudetská, prilbica modrá, plavúň pučivý a chvostník jedľový.

## Fauna
left|thumb|Jedno z mnohých mravenísk na území rezervácie
Hlavným dôvodom ochrany je početný výskyt hniezd (mravenísk) mravca (*Formica lugubris*), ktorých je na území rezervácie niekoľko stoviek – miestami s hustotou až 21 mravenísk na 1 hektár plochy! Presné určenie vykonané v roku 1982 bolo prvým zistením tohto druhu mravca na území Moravy, hniezda sú však odtiaľ známe prinajmenšom od prvej polovice 20. storočia. Pri poslednej inventarizáciu v rokoch 1998 – 1999 bolo zistených celkom 1265 hniezd tohto druhu. Okrem tohoto mravca sa tu vyskytuje ešte ďalších desať druhov mravcov (napr.  mravec hôrny a iné; týmto mravcom patrilo pri poslednej inventarizácii 203 hniezd).

Pozoruhodný je tiež výskyt niekoľkých druhov vzácnych a chránených vtákov, ako je drozd kolohrivec, pôtik kapcavý, krkavec čierny, jariabok hôrny a orešnica perlavá.

## Turistika
Priamo rezerváciou prechádza spoločne žltá a červená turistická trasa od bývalej chaty Alfrédka na Jeleniu studničku.

## Referencie


## Iné projekty

## Externé odkazy
* PR Pod Jelení studánkou na stránkach CHKO Jeseníky 

## Zdroj

Kategória:Chránené územia v okrese Bruntál
Kategória:Hrubý Jeseník
Kategória:Malá Morávka
Kategória:Stará Ves (okres Bruntál)
Kategória:Chránená krajinná oblasť Jeseníky
Horní Moravice

**Horní Moravice** () je západná časť obce Dolní Moravice v okrese Bruntál. Prechádza tu cesta II / 445.

**Horní Moravice** je tiež názov katastrálneho územia o rozlohe 4,45 km2.

## Vývoj počtu obyvateľov
Počet obyvateľov Hornej Moravice podľa sčítania alebo iných úradných záznamov:


V Horní Moravici je k februáru 2015 evidovaných 75 adries (dočasné alebo rekreačné objekty). Pri sčítaní ľudu roku 2001 tu bolo napočítaných 43 domov, z toho 23 trvalo obývaných.

## Referencie


## Literatúra
* 

## Externé odkazy
* http://sgi.nahlizenidokn.cuzk.cz/marushka/default.aspx?themeid=3&&MarQueryId=6D2BCEB5&MarQParamCount=1&MarWindowName=Marushka&MarQParam0=629812  Katastrálna mapa katastra Horní Moravice] na webe ČÚZK

## Zdroj

Kategória:Dediny okresu Bruntál
Kategória:Dolní Moravice
Pantarkes (Élis)

**Pantarkes** alebo **Pantarkés** (*Pantarkes* /iný prepis *Pantarkés*) bol olympijský víťaz v jazdeckých pretekoch na koni v roku 228 pred Kr.

Pantarkes z Élidy zvíťazil na 138. olympijských hrách v jazdeckých pretekoch (kelés). V Olympii sa táto disciplína zaviedla na 33. hrách v roku 648 pred Kr. a jej prvým víťazom bol Krauxidas z Krannónu. 
 
Staroveký autor Pausanias uvádza, že pri návšteve Olympie videl aj sochu Pantarka s vytesaným nápisom, ktorý hlásal, že je darom Achájčanov, pretože tento muž zjednal mier medzi Achájčanmi a Éliďanmi. Na základe tejto dohody si tiež obe strany vrátili to, čo si vo vojne vzájomne ukoristili. Pantarkes pochádzal pravdepodobne z tej istej rodiny ako jeho menovec (Pantarkes z Élidy), olympijský víťaz v zápasení dorastencov z roku 436 pred Kr.. 
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier jazdeckých pretekov na koni
Kategória:Starovekí športovci z Élidy
Receptory prirodzenej cytotoxicity

**Receptory prirodzenej cytotoxicity** (NCR, z angl. **n**atural **c**ytotoxicity **r**eceptors) sú skupina transmembránových aktivačných receptorov NK buniek imunoglobulínového (Ig) typu. Zo štruktúrneho hľadiska majú všetky NCR extracelululárnu časť viažucu ligand, transmembránovú časť, ktorá je asociovaná so signálnymi molekulami a intracelulárnu časť, ktorá zatiaľ nemá objasnenú funkciu. Asociované signálne molekuly sú založené na imunoreceptorovom tyrozínovom aktivačnom motíve (ITAM, z angl. **i**mmunoreceptor **t**yrosine-based **a**ctivation **m**otif). Do skupiny NCR sú zaraďované tri receptory: NKp30, NKp44 a NKp46 (z angl. **n**atural **k**iller **p**rotein).

## NKp30
NKp30 (NCR3, z angl. **n**atural **c**ytotoxicity **r**eceptor; CD337) bol objavený v roku 1999 a jeho gén je kódovaný na šiestom chromozóme medzi génmi pre proteíny s inými imunologickými funkciami. Na základe štruktúrnej homológie je zaraďovaný do rodiny proteínov CD28. Jeho transmembránová doména asociuje s proteínmi CD3γ alebo FcRγ, ktoré nesú sekvenčný motív ITAM. Vďaka alternatívnemu splicingu existuje 6 transkriptov génu pre NKp30, tri s Ig doménov typu V a tri s Ig doménov typu C, pričom schopnosť jednotlivých foriem vyvolať cytotoxickú odpoveď je značne rozdielna. Ako dôležitý faktor pre väzbu ligandov bola preukázaná oligemerizácia receptorov NKp30.

Prvým objaveným ligandom NKp30 bol proteín pp65 (z angl. **p**hospho**p**rotein 65), ktorý je súčasťou hlavnej obálky cytomegalovírusu z rodiny *Herpesviridae*. Tento proteín spôsobuje disociáciu CD3γ od NKp30 a zabraňuje šíreniu aktivačného signálu. Medzi aktivačné ligandy patria proteoglykány heparín a heparán sulfát, ktorých množstvo je zvýšené na povrchu nádorových buniek. Ako aktivačné ligandy NKp30 boli tiež identifikované membránová forma fyziologicky jadrového proteínu BAG-6 a  proteín B7-H6, ktorý sa vyskytuje predovšetkým na povrchu nádorových buniek.

## NKp44
NKp44 (NCR2, CD336) je členom rodiny TREM (z angl. **t**riggering **r**eceptors **e**xpressed on **m**yeloid cells), čo je skupina aktivačných receptorov, ktoré zohrávajú rolu pri odpovedi na zápal a pri sepse. Jeho gén je kódovaný na rovnakom úseku, ako gén pre NKp30 a jeho transmembránová časť je asociovaná s proteínom DAP12, ktorý obsahuje ITAM.

Ligandy aktivovujúce cytotoxickú odpoveď cez NKp44 sú sialylované a sulfátované bunkové proteoglykány, hemaglutinín vírusu chrípky, NKp44L, ktorý sa nachádza na povrchu CD4-pozitívnych T-lymfocytov a doposiaľ neznáma zložka bunkovej steny baktérií. Cytotoxická odpoveď sprostredkovaná NKp44 je blokovaná naviazaním jadrového proteínu PCNA (z angl. **p**roliferating **c**ell **n**uclear **a**ntigen), ktorý je v nádorových bunkách transportovaný na ich povrch.

## NKp46
Receptor NKp46 (NCR1, CD335) sa od ostatných členov NCR líši tým, že obsahuje dve extracelulárne Ig domény a jeho gén je lokalizovaný na chromozóme 19. Jeho transmembránová doména asociuje s CD3ζ alebo FcγRI. Ide o evolučne najstarší proteín skupiny NCR. NKp46 rozpoznáva β-bunky pankreasu a hviezdicovité bunky pečene, jeho ligandy sú hemaglutinín a neuraminidáza.

## Referencie


Kategória:Imunológia
Karlov pod Pradědem

**Karlov pod Pradědem** je dedina, časť obce Malá Morávka v okrese Bruntál. Nachádza sa asi 2,5 km na západ od Malej Morávky.

**Karlov pod Pradědem** je tiež názov katastrálneho územia o rozlohe 23,2 km2.

## Vývoj počtu obyvateľov
Počet obyvateľov Karlova pod Pradědem podľa sčítania alebo iných úradných záznamov:


V Karlove pod Pradědem bolo vo februári 2015 evidovaných 237 adries (dočasné alebo rekreačné objekty). Pri sčítaní ľudu roku 2001 tu bolo napočítaných 72 domov, z toho 27 trvalo obývaných.

## Referencie


## Literatúra
* 

## Iné projekty

## Externé odkazy
* Katastrálna mapa katastra Karlov pod Pradědem  na webe ČÚZK

## Zdroj

Kategória:Dediny okresu Bruntál
Kategória:Malá Morávka
Čisté tvary

**Čisté tvary** sú slovenská rocková kapela. V súčasnosti pôsobí najmä v Bratislave.

## História
Čisté tvary vznikli v roku 1999 v Martine. Ich prvou nahrávkou je záznam z koncertu na festivale Nočné Vlny, kde vystúpili spolu s Braňom Závodským. Druhým hudobným počinom je demonahrávka *Frekvencia č. 1*.

Prvý oficiálny štúdiový album s názvom *Meskalin* vydala kapela v roku 2005, rok po tom, ako sa stala víťazom prestížnej hudobnej súťaže Jim Beam Music. Nahrávka vyšla v hudobnom vydavateľstve basgitaristu kapely Le Payaco Martina Stempela – Wagon records. Producentsky sa na albume podieľal Oskar Rózsa.

Nasledovalo veľké celoslovenské turné so skupinou Para. Spolupráca s Oskarom Rózsom pokračovala aj pri druhom albume *Rita von Anarchia*, ktorý bol vydaný v roku 2008 opäť pod značkou Wagon records. V tom istom roku kapela odohrala niekoľko desiatok koncertov vrátane vystúpení na najväčších slovenských hudobných festivaloch Pohoda, Topfest, alebo Žákovic Open. Intenzívne koncertovanie jej v roku 2008 vynieslo nomináciu na cenu poslucháčov a v roku 2009 nomináciu na cenu pre najlepšiu koncertnú kapelu v rámci každoročného udeľovania cien Rádia_FM, Radio Head Awards a neskôr aj účinkovanie v známom hudobnom cykle českej televízie s Michalom Kaščákom a Petrom Fialom: Ladí-Neladí.

V roku 2013 sa Oskar Rózsa stal oficiálnym členom kapely na poste basgitaristu a na jeseň toho istého roku po štvorročnej prestávke kapela v Košiciach úspešne uskutočnila svoj koncertný comeback po boku kapely Slobodná Európa a hudobného projektu Hrana – pocta Marekovi Brezovskému. Nasledovalo krátke koncertné turné s kapelou The Ills.

V roku 2014 sa intenzívne venovala nahrávaniu a písaniu nových pesničiek. Práce na skladbách ukončila začiatkom roku 2015. Pod novým labelom Slnko records 13. októbra 2015 oficiálne vychádza tretí album. Názov albumu *Zem nás chce čistých* poslucháčov skupiny neprekvapuje a kapela hneď vyráža na krátke turné vrcholiace krstom v Bratislave.

## Diskografia

* *Frekvencia č. 1*
* *Demo*
* 2005 – *Meskalin*, Wagon records
* 2008 – *Rita von Anarchia*, Wagon records
* 2015 – *Zem nás chce čistých*, Slnko records
* 2019 - *Dom osamelých nočných tvorov* 

## Zostava
* Radoslav Chrzan – Rita von Anarchia éra
* Juraj Péč – spev, klávesové nástroje, gitara
* Oskar Rózsa – basová gitara
* Adam Mičinec – gitara
* Ondrej Gregor – gitara, spev
* Matej Pliešovský – bicie nástroje

## Referencie

## Iné projekty

## Externé odkazy
* Čisté tvary – oficiálna stránka

Kategória:Slovenské alternatívnorockové hudobné skupiny
Kategória:Slovenské rockové hudobné skupiny
Zoznam vrcholov v Čiernej hore

**Zoznam vrcholov v [[Čierna hora (pohorie na Slovensku)|Čiernej hore]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.

## Zoznam vrcholov
right|thumb|Roháčka (1029 m)
náhľad|Čierna hora
náhľad|Holica

## Referencie


## Pozri aj
* Zoznam vrcholov vo Volovských vrchoch
* Zoznam vrcholov v Branisku
* Zoznam vrcholov v Šarišskej vrchovine

## Zdroj
* 


Čierna hora

Čierna hora
Zoznam vrcholov v Levočských vrchoch

right|thumb|Levočské vrchy
right|thumb|Levočské vrchy
right|thumb|Levočské vrchy

**Zoznam vrcholov v [[Levočské vrchy|Levočských vrchoch]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.

## Zoznam vrcholov

## Pozri aj
* Zoznam vrcholov v Pieninách
* Zoznam vrcholov v Čergove
* Zoznam vrcholov v Spišskej Magure
* Zoznam vrcholov v Bachurni
* Zoznam vrcholov v Ľubovnianskej vrchovine
* Zoznam vrcholov v Branisku

## Referencie


## Zdroj
* 


Levočské vrchy

Levočské vrchy
Zoznam vrcholov v Slanských vrchoch

[náhľad|[Šimonka (vrch)|Šimonka ()]]
náhľad|Praporec ()
[náhľad|[Dubník (vrch v Slanských vrchoch)|Dubník ()]]

**Zoznam vrcholov v [[Slanské vrchy|Slanských vrchoch]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk. Ako hranica pohoria bola uvažovaná hranica rovnomenného geomorfologického celku.

## Zoznam vrcholov

## Referencie


## Pozri aj
* Zoznam vrcholov vo Volovských vrchoch
* Zoznam vrcholov v Čiernej hore
* Zoznam vrcholov vo Vihorlatských vrchoch
* Zoznam vrcholov v Zemplínskych vrchoch

## Zdroj
* 



Slanské vrchy
Slanské vrchy
Majstrovstvá Južnej Ameriky v bejzbale 2015

**Majstrovstvá Južnej Ameriky v bejzbale 2015** boli v poradí 13. Majstrovstvá Južnej Ameriky v bejzbale mužov, ktoré organizuje Juhoamerická bejzbalová konfederácia (CONSUBE). Konali sa od 28. februára7. marca 2015 v mestách Várzea Grande a Cuiabá, v štáte Mato Grosso, v Brazílii, za účasti 5 tímov. Brazília bola organizátorom juhoamerického šampionátu druhýkrát, predtým hostila turnaj v roku 2005 (v São Paulo). Titul získala  po finálovom víťazstve nad domácou .

Majstrovstvá boli zároveň kvalifikáciou na bejzbalový turnaj Panamerických hier 2015, ktoré hostí kanadské Toronto. Kvalifikovalo sa na ne iba víťazné družstvo.

## Účastníci

 Číslo udáva umiestnenie v aktuálnom rebríčku IBAF k novembru 2014.

## Výsledky
### Základná skupina

### Play off
#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Juhoamerickej bejzbalovej konfederácie 
* Oficiálna stránka Brazílskej bejzbalovej a softbalovej konfederácie 

Kategória:Bejzbal v 2015
Kategória:Majstrovstvá Južnej Ameriky v bejzbale
Bejzbal
Konvenčná vojna

[náhľad|[Sovietsky zväz|Sovietsky vojaci strieľajú z guľometu počas Kurskej bitky.]]
**Konvenčná vojna** predstavuje typ ozbrojeného konfliktu, kde jednotlivé strany používajú konvenčné zbrane, teda všetky zbrane okrem zbraní hromadného ničenia, jadrových, biologických a chemických zbraní, pričom bojujú otvorene na zemi, vo vzduchu či na mori. Sily oboch strán sú jasne definovateľné a organizované a používajú zbrane na boj proti vojsku protivníka.

Základným cieľom konvenčnej vojny je oslabiť alebo zničiť nepriateľské ozbrojené sily, obsadiť územie resp. narušiť jeho schopnosť ďalej viesť konvenčnú vojnu. S blížiacou sa kapituláciou sa však môže jedna alebo druhá strana uchýliť k nekonvenčnej vojne.

Za konvenčný konflikt sa obyčajne považujú bojové operácie vedené v súlade s medzinárodným vojnovým právom (definované Haagskym dohovorom, Ženevskými konvenciami a radom ďalších dokumentov), kde sa dodržiavajú práva vojnových zajatcov, civilistov a pod.

Za klasický príklad konvenčnej vojny možno považovať predovšetkým bojové operácie na západnom fronte druhej svetovej vojny, či boje na severoafrickom bojisku. Celá vojna však predstavuje komplexný konflikt, pre ktorý boli príznačné epizódy partizánskej vojny, útokov bez vyhlásenia vojny (útok na Nórsko a neskôr na Benelux), vyhladzovanie a genocída civilného obyvateľstva, vojnových zajatcov (východný front) a na záver i použitie jadrových zbraní (pacifické bojisko). V modernej podobe je za príklad konvenčnej vojny považovaná napr. vojna v Perskom zálive v r. 1991.

## Referencie

Kategória:Druhy vojny